ପୋଲିସ ଜାଲରେ ହାଇୱେ ଲୁଟେରାଃ ୫ ଗିରଫ, ୪ ଫେରାର\nଅନୁଗୋଳ ଅଫିସ/ ବନ୍ତଳା, ୭।୩- ଅନୁଗୋଳ ଜିଲାର ବିଭିନ୍ନ ଥାନା ଅଞ୍ଚଳରେ ଗ୍ୟାଙ୍ଗ ଲୁଟ୍ କରି ପୋଲିସର ମୁଣ୍ଡବ୍ୟଥା ସାଜିଥିବା ଏକ ହାଇଓ୍ବେ ଲୁଟେରା ଗ୍ୟାଙ୍ଗର ୫ ଜଣ ମଙ୍ଗଳବାର ବିଳମ୍ବିତ ରାତିରେ ଧରା ପଡ଼ିଛନ୍ତି । ପୋଲିସ ଛାନ୍ଭିନ୍ ପରେ ସେମାନଙ୍କ ନିକଟରୁ ମାରଣାସ୍ତ୍ର, ମୋବାଇଲ, ଚୋରି ବାଇକ୍ ଓ ୪ ଚକିଆ ଯାନ ସହ ମୋଟ ୭ଟି ଗାଡ଼ି ଜବତ କରାଯାଇଛି। ବୁଧବାର ଏସ୍ପି ବ୍ରିଜେଶ କୁମାର ରାୟଙ୍କ ନିର୍ଦ୍ଦେଶକ୍ରମେ ଆଡ଼ିଶିନାଲ ଏସ୍ପି ଜେ.ଏନ୍. ହଁାସଦା ଅନୁଗୋଳ ଥାନା ପରିସରରେ ଏକ ଖବରଦାତା ସମ୍ମିଳନୀ କରି ଏହି ସୂଚନା ପ୍ରଦାନ କରିଛନ୍ତି।\nପୋଲିସ ଜାଲରେ ହାଇୱେ ଲୁଟେରାଃ ୫ ଗିରଫ, ୪ ଫେରାର\t March 7th, 23:44 PM March 7th, 23:44 PM\nଅନୁଗୋଳ ଅଫିସ/ ବନ୍ତଳା, ୭।୩- ଅନୁଗୋଳ ଜିଲାର ବିଭିନ୍ନ ଥାନା ଅଞ୍ଚଳରେ ଗ୍ୟାଙ୍ଗ ଲୁଟ୍ କରି ପୋଲିସର ମୁଣ୍ଡବ୍ୟଥା ସାଜିଥିବା ଏକ ହାଇଓ୍ବେ ଲୁଟେରା ଗ୍ୟାଙ୍ଗର ୫ ଜଣ ମଙ୍ଗଳବାର ବିଳମ୍ବିତ ରାତିରେ ଧରା ପଡ଼ିଛନ୍ତି । ପୋଲିସ ଛାନ୍ଭିନ୍ ପରେ ସେମାନଙ୍କ ନିକଟରୁ ମାରଣାସ୍ତ୍ର, ମୋବାଇଲ, ଚୋରି ବାଇକ୍ ଓ ୪ ଚକିଆ ଯାନ ସହ ମୋଟ ୭ଟି ଗାଡ଼ି ଜବତ କରାଯାଇଛି। ବୁଧବାର ଏସ୍ପି ବ୍ରିଜେଶ କୁମାର ରାୟଙ୍କ ନିର୍ଦ୍ଦେଶକ୍ରମେ ଆଡ଼ିଶିନାଲ ଏସ୍ପି ଜେ.ଏନ୍. ହଁାସଦା ଅନୁଗୋଳ ଥାନା ପରିସରରେ ଏକ ଖବରଦାତା ସମ୍ମିଳନୀ କରି ଏହି ସୂଚନା ପ୍ରଦାନ କରିଛନ୍ତି। ସୂଚନା ମୁତାବକ, ମଙ୍ଗଳବାର ବିଳମ୍ବିତ ରାତିରେ ଅନୁଗୋଳ ଥାନା ଏସ୍ଆଇ ହେମନ୍ତ କୁମାର ବେହେରା ପାଟ୍ରୋଲିଂ କରୁଥିବାବେଳେ ୫୫ନଂ ଜାତୀୟ ରାଜପଥର ଆରଟିଓ କାର୍ଯ୍ୟାଳୟ ପାର୍ଶ୍ୱରେ ଥିବା ଆମ୍ବବୁରିରେ କେତେଜଣ ଯୁବକ ହାଇୱେରେ ଲୁଟ୍ ପାଇଁ ଯୋଜନା କରୁଥିବା ଖବର ପାଇଥିଲେ। ପରେ ସେଠାରେ ପୋଲିସ ଚଢ଼ାଉ କରିଥିଲା। ଚଢ଼ାଉ ସମୟରେ ସେଠାରେ ୯ ଜଣ ଯୁବକ ଉପସ୍ଥିତ ଥିଲେ। ତେବେ ସେମାନଙ୍କୁ ପୋଲିସ ପଚରାଉଚୁରା କରୁଥିବା ସମୟରେ ସେଠାରୁ ୪ ଜଣ କୌଶଳ କ୍ରମେ ଚମ୍ପଟ ମାରିଥିଲେ। ପରେ ଯାଞ୍ଚ ବେଳେ ସେମାନଙ୍କଠାରୁ ଗୋଟିଏ ଏୟାରଗନ୍, ୨ଟି ଭୁଜାଲି ଓ ୭ଟି ମୋବାଇଲ ଜବତ କରାଯାଇଥିଲା। ଲୁଟେରାମାନେ ଜାତୀୟ ରାଜପଥରେ ଯାଉଥିବା ଭାରିଯାନ ଅଟକାଇ ଲୁଟ୍ କରିବା ନେଇ ଯୋଜନା ଥିବା ତଦନ୍ତରେ ଜଣାପଡିଥିଲା। ପରେ ସମ୍ପୃକ୍ତ ୫ ଯୁବକଙ୍କୁ ପୋଲିସ ଗିରଫ କରିଥିଲା। ଗିରଫ ଅଭିଯୁକ୍ତମାନେ ହେଲେ ଅନୁଗୋଳ ଥାନା ଛେଳିଆପଡ଼ାରେ ରହୁଥିବା ଢେଙ୍କାନାଳ ଜିଲା ହିନ୍ଦୋଳ ଥାନା କନ୍ତାମିଲା ଗ୍ରାମର ଭବାନୀଶଙ୍କର ଭଞ୍ଜ ଓରଫ ବୁବୁ, ଖଲାରୀ ଗ୍ରାମର ସୌମ୍ୟରଞ୍ଜନ ପ୍ରଧାନ ଓରଫ ସିପୁନ୍, ଜରପଡ଼ା ଥାନା ତୁବେ ଗୁଟୁସାହିର ଅନିଲ ବେହେରା, ତାଳଚେର କଲିୟରୀ ଥାନା ଭାଲୁଗାଡ଼ିଆର ସଂଗ୍ରାମ ନାୟକ ଓ ହେମସୁରପଡ଼ା ସେଠୀସାହିର ବୃନ୍ଦାବନ ସେଠୀ ଓରଫ ଗୁଣଦେଇ। ସେମାନଙ୍କୁ କୋର୍ଟଚାଲାଣ କରାଯାଇଛି। ଘଟଣାସ୍ଥଳରୁ ଫେରାର ହୋଇଯାଇଥିବା ଅଭିଯୁକ୍ତମାନେ ହେଲେ ବାଲିମୀ ଥାନା ଝାରବେଡ଼ା ଗ୍ରାମର ବିନୟ ନାୟକ ଓରଫ ବ୍ରୁଝାଡ଼ୁ, କଣାବଣିଆ ଥାନା ବାଘମୁଣ୍ଡା ଗ୍ରାମର ବଂଶୀଧର ନାୟକ ଓରଫ ବଗ, ବିକ୍ରମପୁର ଥାନା ତେହେରାନପୁର ଗ୍ରାମର ସୁନିଲ ନାୟକ ଓରଫ ଲିଟୁ ଓ ହାକିମପଡ଼ାର ଆରଏମ୍ସି କ୍ବାର୍ଟର ସାହିର ନେପାଳି ବାହାଦୁର ଓରଫ ପିଣ୍ଟୁ। ପେବୃୟାରୀ ୧୨ ତାରିଖରେ ବନ୍ତଳା ଥାନା ବସଲା ଆଦିଆଘାଇ ନିକଟରେ ମହୀଧରପୁରରୁ ବନ୍ତଳା ଆସୁଥିବା ଏକ ଟାଟା ଏସିଇକୁ ଅଟକାଇବା ସହ ଏଥିରେ ବସିଥିବା ୪ଜଣଙ୍କୁ ଗଛରେ ବାନ୍ଧି ସେମାନଙ୍କଠାରୁ ୪ଟି ମୋବାଇଲ, ୧୦ହଜାର ଟଙ୍କା ଓ ଗାଡି ଲୁଟ୍ କରିଥିବା ଅଭିଯୁକ୍ତମାନେ ପୋଲିସ ନିକଟରେ ସ୍ବୀକାର କରିଥିଲେ। ଏଥିରେ ବୁବୁ, ପିଣ୍ଟୁ, ଅନିଲ ପ୍ରମୁଖ ସମ୍ପୃକ୍ତ ଥିଲେ। ସେହିପରି ନିକଟରେ ହଣ୍ଡପା ଥାନା ଲୁହାମୁଣ୍ଡା ଗ୍ରାମ ନିକଟରେ ୫୫ନଂ ଜାତୀୟ ରାଜପଥରେ ମଧ୍ୟରାତ୍ରରେ ଏକ ପିକ୍ଅପ୍ ଭ୍ୟାନ, ଗତ ୧୯ ତାରିଖରେ ସେହିସ୍ଥାନରୁ ଏକ ବାଇକ୍କୁ ଲୁଟ କରିଥିବା ପୋଲିସ ପ୍ରକାଶ କରିଛି। ଏଥିରେ ଭବାନିଶଙ୍କର, ପିଣ୍ଟୁ, ସଂଗ୍ରାମ ଓ ଅନିଲ ସମ୍ପୃକ୍ତ ଥିଲେ। ଏହାସହ ବିଭିନ୍ନ ସ୍ଥାନରେ ପୋଲିସ ଚଢ଼ାଉ କରି ୫ଟି ଚୋରି ବାଇକ୍, ଗୋଟିଏ ଟାଟା ଏସିଇ ଓ ଏକ ପିକ୍ଅପ୍ ଭ୍ୟାନକୁ ଜବତ କରିଛି। ଏଥିରେ ସମ୍ପୃକ୍ତ ଅନ୍ୟ ଅଭିଯୁକ୍ତଙ୍କୁ ଗିରଫ ସହ ଚୋରି ଗାଡି ଜବତ ପାଇଁ ଚଢ଼ାଉ ଜାରିଥିବା ପୋଲିସ କହିଛି। ଏହି ସମ୍ମିଳନୀରେ ଏସଡିପିଓ ହରିହର ପାଣି, ଅନୁଗୋଳ ଆଇଆଇସି ସୁକୁମାର ତ୍ରିପାଠୀ, ବନ୍ତଳା ଆଇଆଇସି ସବ୍ୟସାଚୀ ରାଉତ, ହଣ୍ଡପା ଆଇଆଇସି ସୁନିଲ କୁମାର କର, ଅନୁଗୋଳ ଏସ୍ଆଇ ହେମନ୍ତ କୁମାର ବେହେରା ପ୍ରମୁଖ ଉପସ୍ଥିତ ଥିଲେ।\nକୁନ୍ଦାନାଳି ଦୋଳଯାତ୍ରାଃ ଉଜ୍ଜୀବିତ ହେଲା ୧୦୦ ବର୍ଷର ପରମ୍ପରା\nମାଧପୁର, ୨୨।୩(ଡି.ଏନ୍.ଏ.)-ଆସିଛି ରଙ୍ଗର ପର୍ବ ହୋଲି। ସବୁଆଡେ ରଙ୍ଗବେରଙ୍ଗ ପରିବେଶ। ଗୀତନାଚରେ ସଭିଁଏ ମସ୍ଗୁଲ। ଭାଇଚାରାର ଏହି ପର୍ବରେ ସାମିଲ ହୋଇଛି ସାରା ରାଜ୍ୟ। ଏହାକୁ ହାତଛଡ଼ା କରିନାହାନ୍ତି ଆଠମଲ୍ଲିକ ବ୍ଲକ ମାଧପୁର ପଞ୍ଚାୟତ ଅନ୍ତର୍ଗତ କୁନ୍ଦନାଳୀବାସୀ। ଦୋଳ ଏବଂ ହୋଲି ପାଇଁ ଏଠାରେ ପୁଣି ଥରେ ଉଜ୍ଜୀବିତ ହୋଇଉଠିଛି ୧୦୦ ବର୍ଷର ପରମ୍ପରା, ଯାହାକୁ ମନଭରି ଉପଭୋଗ କରିଛନ୍ତି ଅଞ୍ଚଳର ହଜାର ହଜାର ଜନସାଧାରଣ।\nପରଜଙ୍ଗ, ୨୨।୩(ଡି.ଏନ.ଏ.)-ମୁଣ୍ଡ ଉପରେ ସାଧାରଣ ନିର୍ବାଚନ। ଏବେ ସାରା ରାଜ୍ୟରେ ନିର୍ବାଚନୀ ତାତି। ଏସବୁ ଭିତରେ ଓଡ଼ିଶାର ପ୍ରମୁଖ ପ୍ରତିଦ୍ୱନ୍ଦ୍ୱୀ କୁହାଯାଉଥିବା ବିଜେଡି, ଭାଜପା ଏବଂ କଂଗ୍ରେସ ପକ୍ଷରୁ ଘୋଷଣା କରାଯାଇଛି ପ୍ରାର୍ଥୀ ତାଲିକା। ଏହା ଢେଙ୍କାନାଳ ଜିଲାର ରାଜନୈତକ ବାତାବରଣକୁ ଅଧିକ ସରଗରମ କରିଦେଇଛି। ପ୍ରାର୍ଥିପତ୍ର ତାଲିକା ଅନେକ ଆଶାୟୀଙ୍କୁ ନିରାଶ କରିଛି। ଏଥିରେ ଅସନ୍ତୁଷ୍ଟ ହୋଇ ପୁରୁଖା ନେତା ଏବେ ଦଳ ଛାଡ଼ିବା ଆରମ୍ଭ କଲେଣି। ବିଶେଷ କରି କଂଗ୍ରେସରେ ଦଳଡିଅଁା ପର୍ବ ଏବେ ଦଳୀୟ ନେତୃବୃନ୍ଦଙ୍କ ଲାଗି ଚିନ୍ତାର କାରଣ ପାଲଟିଛି।\nଏନ୍ଟିପିସି ମେରିଗୋ ରାଉଣ୍ଡରେ କୋଇଲା ଚୋରଙ୍କ ଆତଙ୍କରାଜଃ ସିଆଇଏସ୍ଏଫ୍ ମୁଖ୍ୟ କନଷ୍ଟେବଳଙ୍କ ସମେତ ୨ ଗୁରୁତର\nତାଳଚେର, ୨୨।୩(ନି.ପ୍ର.)-ନ୍ୟାସନାଲ ଥର୍ମାଲ ପାଓ୍ବାର କର୍ପୋରେଶନ (ଏନ୍ଟିପିସି)ର ମେରିଗୋ ରାଉଣ୍ଡ (ଏମ୍ଜିଆର୍) ସୁରକ୍ଷା ଦାୟିତ୍ୱରେ ଥିବା ସିଆଇଏସ୍ଏଫ୍ ଯବାନ କୋଇଲା ଚୋରଙ୍କ ଆକ୍ରମଣ ଶିକାର ହୋଇଛନ୍ତି।\nପୋଲିସ ଗାଡ଼ି ଭଙ୍ଗାରୁଜା, ୨ ଗିରଫ\nବଅଁରପାଳ, ୨୨।୩(ଡ.ଏନ୍.ଏ.)-ରଙ୍ଗର ପର୍ବ ହୋଲି ଉତ୍ସବକୁ ଶୃଙ୍ଖଳିତ କରିବାକୁ ଅନୁଗୋଳ ପୋଲିସ ପକ୍ଷରୁ ଗୁରୁବାର ରାତିରୁ ମଦବିକ୍ରି ଉପରେ କଟକଣା ଜାରି କରାଯାଇଛି। ଏହା ସତ୍ତ୍ୱେ ବିଭିନ୍ନ ସ୍ଥାନରେ ମଦକୁ ନେଇ ତୁମୁଳକାଣ୍ଡ ଘଟିଛି।
